இது குறித்து யுனிசெஃப் நிறுவனத்தின் செயல் இயக்குநர் அந்தோணி லேக் தெரிவிக்கையில், ‘‘உலகின் அடிப்படைத் தேவை என்பது தண்ணீர் மட்டுமே. நீர் இல்லாமல் இந்த உலகத்தில் எதுவும் வளராது, எதுவுமே நடக்காது. ஆனால், உலகம் முழுவதும் கோடிக்கணக்கான குழந்தைகளுக்கு சுகாதாரமான தண்ணீர் கிடைக்கவில்லை என்பது தெரிய வந்துள்ளது. இது அவர்களது உடல் நலத்துக்கும் உயிருக்கும் பெரும் சவாலாக இருக்கிறது. இந்த விவகாரம் குழந்தைகளின் எதிர்கால வாழ்வையும் பாதிக்கும் அம்சமாக மாறி இருக்கிறது. இது தொடர்பாக நாம் உடனடியாக உரிய நடவடிக்கை எடுக்காவிட்டால், இந்த பிரசனை மேலும் தீவிரம் அடையும்’’ என்று எச்சரித்தார்.